ตลาดหุ้นเอเชียอ่อนตัวลงเช้านี้ หลังตลาดหุ้นญี่ปุ่นร่วง
ตลาดหุ้นเอเชียปรับตัวลดลงในช่วงเช้าวันนี้ โดยได้รับปัจจัยถ่วงจากการร่วงลงของตลาดหุ้นญี่ปุ่น ซึ่งเปิดทำการเป็นวันแรกหลังปิดไป 3 วันเนื่องในวันหยุด
24 ก.ย. 2558

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ โดยได้รับปัจจัยถ่วงจากการร่วงลงของตลาดหุ้นญี่ปุ่น ซึ่งเปิดทำการเป็นวันแรกหลังปิดไป 3 วันเนื่องในวันหยุด
โดยดัชนี MSCI Asia Pacific ลดลง 0.2% แตะ 125.49 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 17,803.41 จุด ลดลง 266.80 จุด, ดัชนี HSI ตลาดหุ้นฮ่องกงเปิดวันนี้ที่ 21,304.90 จุด เพิ่มขึ้น 1.99 จุด, ดัชนี TAIEX ตลาดหุ้นไต้หวันเปิดวันนี้ที่ 8,224.23 จุด เพิ่มขึ้น 30.81 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,956.94 จุด เพิ่มขึ้น 12.30 จุด
โดยตลาดหุ้นสิงคโปร์และตลาดหุ้นมาเลเซียปิดทำการเนื่องในเทศกาลฮารีรายออีฎิ้ลอัดฮา